এরপর আতাতুর্ক রাজনৈতিক, অর্থনৈতিক ও সাংস্কৃতিক সংস্কার কার্যক্রম শুরু করেন। তার সংস্কার আন্দোলনের মূলনীতির ওপরই আধুনিক তুরস্ক প্রতিষ্ঠিত। তার মতবাদ ‘কামালবাদ’ নামে পরিচিত। ১৯২৪ সালে তিনি তুরস্কের শিক্ষাব্যবস্থার সংস্কারের জন্য আমেরিকান শিক্ষা সংস্কারক জন ডেওয়েকে আঙ্কারায় আমন্ত্রণ জানান। রাষ্ট্রীয় বিদ্যালয়গুলো একটি সাধারণ পাঠ্যক্রম অনুসরণ করে, যা ‘শিক্ষার একীভূতকরণ’ বলে পরিচিতি পায়। তিনি সর্বপ্রথম সরকারি চাকরিজীবীদের জন্য হ্যাট বাধ্যতামূলক করেন। তার জীবদ্দশায় শিক্ষার্থী ও সরকারি কর্মকর্তা-কর্মচারীদের জন্য পোশাক বিধিমালা প্রণীত হয়। তার সংস্কারের সর্বশেষ অংশ ছিল পাগড়ির মতো ধর্মভিত্তিক পোশাকের পরিবর্তে আধুনিক পশ্চিমা স্যুট ও নেকটাই, সেই সঙ্গে হ্যাট পরিধান করা। ১৯৩৮ সালে তার মৃত্যুর আগপর্যন্ত রাজনৈতিক, অর্থনৈতিক ও সামাজিক সংস্কারকাজ চালিয়ে যান। এর মাধ্যমে তিনি তুর্কি সমাজকে একটি আধুনিক, গণতন্ত্রী ও ধর্মনিরপেক্ষ জাতিতে পরিণত করেন।